Hotel Christina - 4 sterren hotel in Pertisau, Eben am Achensee, Graafschap Tirol
HotelEuropaOostenrijkPertisau, Eben am AchenseeHotel Christina
Totaal aantal kamers 19, Aantal eenpersoonskamers 0, Aantal tweepersoonskamers 15, Hotel, Vakantiehotel, Familiair geleid hotel WareChristene Dagstukkies: Wat is die WAARHEID?
Woensdag 18 Junie 2014
Opregte Christene soek die WAARHEID. Die persoon wat nie opreg is nie, stel nie belang in wat "die waarheid" is nie. Maar moet ons dan nou vra soos Pilatus, "wat is die waarheid?" (Joh. 18:38). Een van die redes waarom Jesus gekom het, was om VAN DIE WAARHEID TE GETUIG (Joh. 18:37). (Joh 1:17) Want die wet is deur Moses gegee; die genade en die waarheid het deur Jesus Christus gekom. Die Here Jesus het ook die volgende stelling gemaak:
"Elkeen wat uit die waarheid is, luister na my stem".
Alhoewel die gemeente van Korinthïers in geen enkele genadegawe agtergestaan het nie, noem Paulus hulle "klein kinders" - hy skryf hierdie feit toe aan die feit dat hulle nog vleeslik dink! Tog het die gemeente gedink dat hulle baie "wys" was! Hulle oë was nie altyd gevestig op "wat die Here geleer het" nie (op wat presies die waarheid is nie) - sommige het wel net na Paulus geluister, ander net na Apollos, ander net na Cefas.......(1Kor. 1:12) - as gevolg hiervan was daar heelwat twiste onder hulle. Hulle oë was dus nie gevestig op "wat die waarheid is" nie, maar op spesifieke mense, op "wie hulle wil glo" en "wat daardie mense sê die waarheid is". Wanneer gelowiges hulle hoop plaas in mense,dan sukkel hulle om te erken wanneer die Here deur iemand tot hulle praat, want dan is hulle net ontvanklik vir sekere mense - in so 'n geval, wanneer die Here vir hulle wel iemand stuur wat die waarheid verkondig, is hulle nie ontvanklik vir hom nie omdat hulle vleeslik dink! (1 Kor. 3).
Dit moenie gaan oor "vir wie ek glo" nie, maar oor,
"WAT IS DIE WAARHEID?"
Jesus het vir ons die waarheid kom deel. Baie Christene hou vandag vas aan leerstellings wat heeltemal in stryd is met wat die Here Jesus vir ons geleer het. So verstaan baie bv. die term "geseënde" verkeerd en dink dat dit die Here se wil is dat ons materiële voorspoed moet hê, of ryk word, of geen verdrukking ly nie..............ens., MAAR die waarheid wat Jesus kom deel het, klop bv. nie met hierdie leerstellings nie! Die manier hoe so 'n Christen dan "dink", is "vleeslik" (soos baie in die gemeente van Korinthiers). Dit gaan nie vir hulle oor wat die waarheid is nie, maar oor "vir wie hulle wil glo", of "wat hulle graag wil hê die waarheid moet wees". Baie is wel "onwetend" en ken nie regtig die waarheid nie. Ons moet natuurlik verstaan dat onwetende sondes anders hanteer word as "wetende" sondes - dit dan ook die rede waarom ons nie 'n Christelike kerk moet ontwortel nie! Die waarheid is dat geen Christelike kerk die volle waarheid verkondig nie, tog is daar seker ware Christene in elke Christelike kerk! En in elke kerk is daar die wat "onwetend" is, maar ook die wat "wetend" is. As ons nou die ongehoorsame "wetendes" probeer ontwortel, dan gaan ons ook die koring saam met die onkruid uittrek! Daarom het Paulus nie die gemeente van Korinte probeer ontwortel nie, maar hulle gewaarsku om te let op "hoe hulle bou" - elke gelowige moet persoonlik seker maak dat hulle werklik die waarheid liefhet - dat hulle ag gee op Jesus se leringe, en seker maak dat hulle "bly in die waarheid".
"Elkeen wat uit die waarheid is, luister na my stem" (Joh. 18:37).
Geplaas deur Hestie Myburgh om 17:08
Etikette: geestelik dink, geloof, luister na sy stem, vleeslik dink, waarheid, wat is die waarheid